cyanic-selkie/wikianc huggingface dataset:
Örgjörvi
Afköst örgjörva
Klukkutíðni er ekki eini þátturinn sem ræður afkastagetu örgjörva heldur má setja fram eftir farandi jöfnu fyrir henni: þar sem t er tíminn sem það tekur örgjörva (ásamt aðalminni og e.t.v. fleiri einingum) að keyra eitthvert tiltekið forrit. n er fjöldi skipana í forritinu, s er fjöldi klukkupúlsa sem það tekur að meðaltali að framkvæma hverja skipun í forritinu. r er klukkutíðni örgjörvans. Auðvelt er að sjá að ekki bara klukkutíðnin; r hefur áhrif á afkastagetu örgjörvans heldur einnig fjöldi skipana sem þarf að framkvæma; n og fjöldi klukkupúlsar sem það þarf til að framkvæma hverja skipun; s. Til að minnka s er algengt að notuð sé pípun (e. piping, pipelining), þá er byrjað að keyra skipun áður en að búið er að keyra skipunina á undan. Til að keyra skipun þarf fyrst að ná í hana (e. fetch) síðan afkóðahana (decode), og að lokum framkvæma hana (e. execute). Þessi þrjú stig eru unnin af mismunandi hlutum örgjörvans og geta allar einingarnar verið meðhöndlað mismunandi skipanir samtímis (oft þarf þó fleiri einingar eins og t.d. fleiri brautir til þess að það sé hægt). Pípun getur látið s (meðal klukkupúlsafjöldi per skipun í forriti) stefna á 1. Hægt er að notast við superscalar arkítektúr sem þýðir að fleiri en ein skipun á sama pípustigi (e. pipestage) m.ö.o hægt er að ljúka keyrslu fleiri en einnar skipunar á sama klukkupúlsi, þ.a. hægt er að ná s niður fyrir 1. Notkun flýtiminnis (e. cache) getur stytt allverulega sóknartíma í minni og þannig sem gerir einnig kleift að halda s sem lægstu. Að minnka n (fjöldi skipana í forriti) er oftast í höndum þýðandans (e. compiler, hugbúnaður sem breyrir forritskóða af hærra stigs forritunarmáli (e. higher level programing language) í skipanir á vélamáli), einnig getur forritari haft áhrif á það (sérstaklega ef hann forritar á smalamáli en smalamál krefst ekki þýðanda). Einnig eru CISC (complex instrucion set computer) með oftast með lærra n þar sem þeir hafa stærra skipana sett (einnig kallað skipana mengi) og sérhæfðari skipanir en aftur á móti hafa CISC örgjörvar oftast hærra s, þar sem erfiðara er að pípa þá og hanna superscalar CISC gjörva auk þess sem þeir eru oftast með svokallaða örforritaða stýriseiningu (microprogrammed control unit) meðan RISC (reduced instruction set computer) örgjörvi hefur t.d oftastsvokallaða harðvíraða (e. hardwired) stýriseiningu sem er erfiðari að hanna (sérstaklega fyrir stórt og flókið skipanasett) en er hraðvirkari. RISC örgjörvar ná meiri afkastagetu því að þó að þeir hafi hærri n því að reynslan er sú að flóknu skipanirnar í CISC örgjörvans (sem RISC örgjörvinn hefur ekki og þarf því að keyra nokkrar skipanir til að vinna sama verk), eru ekkert rosalega tíðar í flestum forritum sem tölva þarf að framkvæma, þess fyrir utan má oftast klukka RISC örgjörva hraðar. Það ber að taka fram að til eru örgjörvar sem eru hannaðir til að sinna ákveðnum sérhæfðum hlutverkum og eru þá hannaðir með skipanasett í samræmi það og CISC örgjörvar geta verið fljótari að vinna sum sérhæfð verkefi.
Helstu framleiðendur og hönnuðir örgjörva
thumb|IBM PowerPC örgjörvi Framleddu örgjörva með nánast samskonar skipanasetti og x86 örgjörfar frá Intel, seldu síðar eigin verksmiðjur en hanna enn nýnar útgáfur af örgjörvum (og láta aðra framleiða þá í sínu nafni) og eru enn í harðri samkeppni við Intel. Framleiddu og hönnuðu fullt af örgjörvum og voru stærstir og leiðandi framan af. Hönnuðu og framleiddu POWER örgjörva seríuna, hanna enn nýja örgjöva í seríunni en láta aðra framleiða kubbana. Einn helstu örgjörvaframleiðandi fyrir einkatölvur frá og með 9. áratugnum. Framleiddu x86 línuna sem m.a. Pentium örgjörvar tilheyra. Þeir keyrðu Dos og Windows stýrikerfin. Nýjasta flaggskip Intel er Quad Core örgjörvinn sem keyrir bæði Windows og Mac OS stýrikefri. Framleiddu örgjörva í Apple tölvur fram til ársins 2006. Framleiddu 68k línuna og PowerPC í samstarfi við IBM línurnar.
Sútun
thumb|Sútað skinn (leður) Sútun er meðferð húða og skinna sem breytir eiginleikum þeirra og ver þau rotnun. Talað er um að súta skinn, en einnig að barka eða garfa skinn.
Fyrst eru skinnin útvötnuð til að skola salt úr húðinni, síðan er yfir- og fituhúð losuð, auk hárs ef ekki á að framleiða loðskinn. Það er oftast gert með kalklausn. Síðan er húðin afkölkuð og tyrð og böðuð í sútunarefnum. Þegar sútun er lokið eru skinnin borin feiti, stundum teygð og elt til að mýkja þau og oftast lituð. Hinar ýmsu sútunaraðferðir draga venjulega nafn sitt af þeim sútunarefnum sem notuð eru hverju sinni.
Kaohsiung
thumb|Kaohsiung Kaohsiung (kínverska: 高雄市; einfölduð kínverska: 高雄市) er sérstakt sveitarfélag í suðurhluta Taívan. Íbúafjöldi var 2.773.127 í október 2019.
Vejle
thumb|Kort sem sýnir staðsetningu Vejle í Danmörku. Vejle er fjarðarbær austanvert á Suður-Jótlandi í Danmörku með um 56.000 íbúa (2018).
Látbragðsleikur
thumb|220px|Bókakápa fyrir jólaleikrit (Christmas Pantomime) árið 1890 thumb|Leikendur í látbragðsleik sem byggður er á ævintýrinu "Babes in the Woods" árið 1897 Látbragðsleikur (enska: pantomime) er leikhúshefð við uppfærslu á söngleikjum og leikritum. Þessi tegund leikhúss þróaðist í Englandi og þekkist á Bretlandi, Írlandi og í einhverjum mæli í enskumælandi löndum og þá einkum í jólaleikritum og nýársleikritum.
Í nútíma látbragðsleik eru ærsl og ýkjur, brandarar og dans. Kynjahlutverkum er gjarnan snúið við (karlleikarar í kvenhlutverkum og öfugt) og oft háð og spé og sagan er oft byggt á þekktu ævintýri eða þjóðsögu. Látbragðsleikurinn er þátttökuleikhús þar sem ætlast er til að áhorfendur syngi með í vissum hlutum verksins og hrópi til leikara.
Sepultura
thumb|Merki sveitarinnar. thumb|Sepultura á Wacken Open Air. Sepultura er brasilísk þrass-sveit stofnuð í Belo Horizonte árið 1984 af bræðrunum Max og Igor Cavalera.
Hljómsveitin var áhrifamikil seint á 9. áratug og snemma á 10. áratug 20. aldar. Sveitin hægði á taktinum í tónlistinni um miðjan 10. áratuginn og fór meira út í groove metal-stíl.
Cavalera-bræður yfirgáfu sveitina, Max árið 1996 og Igor árið 2006. Max stofnaði Soulfly og síðar Cavalera Conspiracy með bróður sínum. Frá 1998 hefur bandaríski söngvarinn Derrick Green verið með sveitinni. Sepultura þýðir gröf á portúgölsku.
Tungufljót (Árnessýslu)
Tungufljót er lindá í Biskupstungum sem kemur ofan af Haukadalsheiði. Tungufljót rennur í Hvítá fyrir neðan bæinn Bræðratungu. Verður hún til úr mörgum litlum lindám en seinnipart sumars getur hún verið jökullituð af vatni úr Sandvatni.
Á ánni eru þrjár brýr, sú elsta rétt fyrir ofan fossinn Faxa en hin yngri mun ofar, eða við bæinn Brú. Yfir hana fer vegurinn milli Geysis og Gullfoss. Yngsta brúin var opnuð 1991 og er rétt ofan við Reykholt í landi Fells og Króks. Hún stytti vegalengdir úr Bræðratunguhverfi í næsta þéttbýliskjarna, Reykholt, um 17 kílómetra.
Fraxinus latifolia
Fraxinus latifolia er tegund af eskitré sem vex á vesturströnd N-Ameríku (frá Vankouver-eyju til Kaliforníu).
Konungur ljónanna
Konungur ljónanna (enska: The Lion King) er bandarísk teiknimynd framleidd af Walt Disney Pictures. Myndin var frumsýnd þann 15. júní 1994.
Kvikmyndin var þrítugasta og önnur kvikmynd Disney-teiknimyndaversins í fullri lengd. Leikstjórar myndarinnar voru þeir Roger Allers og Rob Minkoff. Framleiðandinn er Don Hahn. Handritshöfundar voru Irene Mecchi, Jonathan Roberts og Linda Woolverton. Tónlistin í myndinni er eftir Tim Rice og Elton John. Árið 1998 og 2004 voru gerðar framhaldsmyndir, Konungur ljónanna 2 og Konungur ljónanna 3, sem var aðeins dreift á mynddiski.
Mýrasnigill
Mýrasnigill (fræðiheiti: Deroceras laeve) er tegund landsniglum í engjasnigilsætt (Agriolimacidae). Hann er upphaflega palearktískur, en er nú víða um heim. Á Íslandi finnst hann á láglendi í öllum landshlutum.
Klassísk skilyrðing
thumb|250px|right|Einn af hundum Pavlovs
Klassísk skilyrðing, einnig kölluð pavlovsk skilyrðing eða viðbragðsskilyrðing, er einföld tegund náms. Fyrstur til að lýsa slíku námi var Ivan Petrovich Pavlov, nóbelsverðlaunahafi í lífeðlisfræði.
Í klassískri skilyrðingu er óskilyrt áreiti, það er áreiti sem vekur sjálfkrafa upp tiltekið óskilyrt svar án þess að til þurfi nám, parað við hlutlaust áreiti. Pörunin veldur því að áreitið vekur einnig svörun. Það sem áður var hlutlaust áreiti kallast nú skilyrt áreiti og svarið sem það vekur kallast skilyrt svar.
Kävlinge
thumb|right|200px|Kävlinge Kävlinge er þéttbýli í sveitarfélaginu Kävlinge í Svíþjóð. Þar búa 9 049 manns (2010).
Klassísk skilyrðing
Ef hljómun bjöllunnar eða kviknun ljóssins er endurtekið oft án kjötduftsins verður svokölluð slokknun, það er skilyrt svar hundanna, munnvatnsframleiðslan, verður smám saman minni. Þetta þýðir þó ekki að hundarnir hafi gleymt að bjölluhljómur eða ljós paraðist við mat. Það nægir að gefa þeim kjötduft einstaka sinnum til þess að þeir byrji aftur að seyta munnvatni við það að bjallan glymji.
Eoin Colfer
Eoin Colfer (fæddur 14. maí 1965 í Wexford á Írlandi) er írskur rithöfundur.
Eoin er þekktastur fyrir bækurnar um Artemis Fowl. Þær fjalla um undrabarn, Artemis, sem er ljóngáfaður glæpamaður. Jafnvel þótt hann sé bara táningur leggur hann í að ræna hulduveru og heimta lausnargjald. Honum órar ekki fyrir því að hulduveran og hann munu verða góðir vinir.
Eoin skrifaði líka bók sem heitir Óskalistinn. Þegar stelpa á táningsaldri brýst inn hjá gömlum manni er hún myrt og hverfur inn í göngin á milli himna og helvítis. Þá kemur í ljós að hún er „fjólublá“, en fjólublátt fólk er mitt á milli himins og helvítis. Hún er send til baka til að hjálpa manninum sem hún braust inn hjá að uppfylla óskir. Ef henni tekst það kemst hún til himnaríkis en ef henni mistekst fer hún til helvítis.
Fylgibækur Artemis Fowl
Myndabækur eru áætlaðer með öllum bókum í seríunni.
The Hitchhiker's Guide to the Galaxy
Fyrstu fimm bækurnar í Hitchhiker's "þrenningunni" voru skrifaðar af Douglas Adams. Ekkja Adams, Jane Belson, og útgáfufyrirtækið sem á höfundarréttinn á bókum Douglas Adams, báðu Colfer um að skrifa aðra bók, sem Adams hafði ætlað að bæta í seríuna, og voru þau sammála um að endirinn á fimmta bók væri "niðurdrepandi". Þar sem hann var þegar aðdáandi seríunnar, þá sagði Colfer þetta tækifæri væri "like suddenly being offered the superpower of your choice ... For years I have been finishing this incredible story in my head and now I have the opportunity to do it in the real world ... It is a gift from the gods. So, thank you Thor and Odin."
Myndabækur
2015 var tilkynnt að Eoin Colfer væri að vinna að myndasögu nefndri Illegal með Andrew Donkin og Giovanni Rigano, teyminu sem vann að Artemis Fowl myndasögubókunum.
<!--
Kvikmyndir
In April 2014 principal photography began on a new Irish feature film Poison Pen, the first screenplay from Colfer. The film, a romantic comedy, was filmed on location in Ireland over the next three weeks by the participants on the Filmbase/Staffordshire University MSc in Digital Feature Film Production. The film premiered at the 26th Galway Film Fleadh on 11 July 2014. The film is an eco friendly production. John Gormley, the former Green Party Minister, has been appointed as a Green Production Manager for the production, with a view to minimising the carbon footprint and environmental impact of the film.
On September 1, 2015, Variety reported that Kenneth Branagh had been hired to direct Artemis Fowl for Disney, with Irish playwright Conor McPherson as screenwriter and Judy Hofflund as an executive producer. Colfer confirmed this in a video to Artemis Fowl Confidential, and spoke with RTE Radio 1 about meeting Branagh several times to discuss this prior to the announcement. On September 12, 2017, Disney announced that the film adaptation will be released on August 9, 2019. -->
Tónverk
Noel (2016)
Ouessant
thumb|right|Kort af Bretaníuskaga. Ouessant er eyja í Frakklandi vestan við Bretaníu. Hún myndar suðvesturodda Ermarsunds og norðvesturodda hins eiginlega Frakklands. Eyjan tilheyrir hefðbundnu sýslunni Léon sem nú er hluti af umdæminu Finistère. Eyjan nefnist Ushant á ensku og kemur víða fyrir sem landamerki við innsiglinguna í Ermarsund. Bretar og Frakkar hafa háð nokkrar sjóorrustur í nágrenni eyjarinnar.
Hoya macrophylla
Hoya macrophylla er fjölær jurt í vaxblómaættkvísl. Útbreiðslan er á Borneó og Jövu til Litlu-Sundaeyja.
Skrudda (bókaútgáfa)
Skrudda er bókaútgáfa, sem var stofnuð af Ívari Gissurarsyni og Steingrími Steinþórssyni árið 2003.
Tungufljót (Vestur-Skaftafellssýslu)
Tungufljót er á á Skaftártunguafrétti sem á upptök sín í Svartahnúksfjöllum. Gljúfur Tungufljóts er djúpt og þröngt og sorfið í móbergsklappir. Þegar neðar kemur sameinast áin Ásavatni í svokölluðu Flögulóni. Við bætist einnig Hólmsá svo verður til Kúðafljót. Tungufljót er talin ein besta sjóbirtings veiði á landsins
Psycho
Kvikmyndin Psycho í leikstjórn Alfred Hitchcock var framleidd í Bandaríkjunum árið 1960.
Jóhann Jónsson
Jóhann Jónsson (fæddur 12. september 1896 á Staðastað á Snæfellsnesi, dáinn 1. september 1932, Leipzig) var íslenskur rithöfundur og skáld. Ljóð hans Söknuður er talið hafa gert Jóhann að brautryðjanda í íslenskri ljóðagerð.
Jóhann ólst upp í Ólafsvík. Móðir hans var Steinunn Kristjánsdóttir f. 4. júlí 1869, d. 27.2.1944. Þau hvíla hlið við hlið í Ólafsvíkurkirkjugarði. Jóhann lauk stúdentsprófi frá Menntaskólanum í Reykjavík árið 1920 og gegndi þar embætti forseta Framtíðarinnar, nemendafélags MR, árið 1919. Hann fór árið 1921 til Leipzig og kom aldrei aftur til Íslands. Á barnsaldri fékk Jóhann berkla í annan fótinn  og hafði staurfót og gekk haltur. Hann veiktist seinna af lungnaberklum og lést 1. september 1932, aðeins 35 ára gamall. Jóhann ætlaði sér að verða rithöfundur. Halldór Laxness vinur hans safnaði ljóðum hans og ritgerðum saman og gaf út árið 1952 í bókinni Kvæði og ritgerðir. Bréf frá 1912-1925, sem Jóhann ritaði vini sínum, séra Friðriki A. Friðrikssyni presti á Húsavík voru gefin út 1992 í bókinni "Undarlegt er líf þitt".
Kona Jóhanns hét Nikkólína Árnadóttir.
Bogfrymill
Skýringarmynd af bogfrimli|thumbnail Bogfrymill (fræðiheiti Toxoplasma gondii) er algengur innsníkill í köttum sem veldur bogfrymlasótt. Sníkjudýrið bogfrymill getur borist í fólk gegnum saur katta og getur valdið fósturskaða og jafnvel fósturdauða ef hann berst í vanfærar konur. Bogfrymill getur líka borist í menn úr kjöti sem ekki hefur verið eldað nóg.
Ölnureynir
Ölnureynir; (Sorbus alnifolia, samheiti: Aria alnifolia), (kínv 水榆花楸 (framb.)shui yu hua qiu = vatns álms reynir), er tegund af reyni upprunnin frá austur Asíu.
Lýsing
Ölnureynir er meðalstórt lauffellandi tré um 10 til 20m hátt með stofn sem verður að 30 sm að þvermáli og gráum berki og grönnum sprotum. Blöðin eru græn að ofan og gisið hvíthærð að neðan, 5 til 10 sm löng og 3 til 6 sm breið, yfirleitt óskift (sjá afbrigðin hér að neðan) breiðust neðst, með tenntum jaðri og hvössum enda. Haustliturinn er bleik rauðgulur til rauður. Blómin eru 10 - 18 mm í bvermál í hálfsveip 4 til 8 sm í þvermál síðla vors. Berið er kringlótt, 8 til 15 mm í þvermál, rautt.
Borgir í Sviss
Eftirfarandi er listi yfir borgir í Sviss. Nafn viðkomandi kantónu eða fylkis er í sviga fyrir aftan nafn borgarinnar.
Ölnureynir
Lýsing
Það eru þrjú afbrigði:
<li>Sorbus alnifolia var. angulata S.B.Liang. Blöðin lítið eitt sepótt; berið aflangt. Norðaustur Kína, Kórea. </li>
Hann hefur stundum verið settur í eigin ættkvísl sem Micromeles alnifolia, en erfðafræðilegar vísbendingar setja hann nálægt Sorbus aria.
Útbreiðsla og búsvæði
Ölnureynir vex í Kóreu, Kína ( Gansu, Shandong , Henan , Hebei , Shaanxi , Zhejiang , Jiangxi , Sichuan , Liaoning , Jilin , Hubei , Heilongjiang , Anhui og Ussuri dal), og Japan (Hokkaido, Honshu, Shikoku og Kyushu), í fjallaskógum.
Ræktun og nytjar
Hann er stundum ræktaður sem skrauttré í norður Evrópu, aðallega vegan haustlitar. Ræktunarafbrigðið 'Skyline' hefur verið valið vegna upprétts vaxtarlags.
La Chaux-de-Fonds
La Chaux-de-Fonds er stærsta borgin í kantónunni Neuchatel í Sviss með 37 þúsund íbúa. Hún var lengi vel ein helsta úrsmíðaborgin í Sviss og er úrsmíðahverfið þar í borg á heimsminjaskrá UNESCO.
Lega og lýsing
La Chaux-de-Fonds liggur í Júrafjöllum rétt vestan við frönsku landamærin, mjög vestarlega í Sviss. Borgin liggur í tæplega 1.000 metra hæð og er því með hæstu borgum Evrópu. 85% íbúanna eru frönskumælandi. Sökum skorts á yfirborðsvatni í og við borgina hefur landbúnaður verið lítt stundaður þar. La Chaux-de-Fonds er fyrst og fremst iðnaðarborg.
Orðsifjar
Elsta heiti borgarinnar er Chaz de Fonz. Það er dregið af latnesku orðunum calvus, sem merkir ófrjósamur, og fundus, sem merkir grund. Þar sem ekkert yfirborðsvatn finnst í La Chaux-de-Fonds, er jörðin þar ekki heppileg fyrir landbúnað.
Söguágrip
thumb|Grand Temple klukkuturninn
Frægustu börn borgarinnar
thumb|left|Bílasmiðurinn Louis Chevrolet er fæddur í La Chaux-de-Fonds
Byggingar og kennileiti
Turnklukkan í Grand Temple var smíðuð 1860 og þjónaði lengi vel sem viðmiðunartími fyrir úrsmíðaverksmiðjurnar í borginni. Turninn og klukkan eru á heimsminjaskrá UNESCO.
Taínan
thumb|Taínan Taínan kínverska: 臺南市 eða 台南市; einfölduð kínverska: 台南市) er sérstakt sveitarfélag í suðurhluta Taívan. Íbúafjöldi var 1.881.204 í október 2019.
Halldór Halldórsson
Halldór Halldórsson getur átt við:
Pete Davidson
Peter Michael Davidson (f. 16. nóvember 1993) er bandarískur grínisti, leikari, og rithöfundur. Davidson byrjaði í uppistandi árið 2013 áður en hann var ráðinn af NBC fyrir grínþættina Saturday Night Live í átta þáttaraðir frá 2014 til 2022.
Faðir Davidson, Scott Matthew Davidson, var slökkviliðsmaður í New York sem lést við World Trade Center í hryðjuverkunum 11. september 2001. Davidson hóf ferilinn sinn með minniháttar gestahlutverkum í Brooklyn Nine-Nine, Friends of the People, Guy Code og Wild 'n Out.
Fraxinus papillosa
Fraxinus papillosa er tegund af eskitré sem vex í suðurhluta Bandaríkjanna og í Mexíkó.
Sníkjulíf
Sníkjulífi er í vistfræði ein gerð samlífis, hinar eru samhjálp og gistilífi. Sníkjulífi er samlífi tveggja tegunda lífvera, þar sem önnur (sníkillinn) lifir á eða í hinni (hýslinum). Sníkjulífi er því óhagstætt annarri lífverunni en hagstætt hinni.
915
915 (CMXV í rómverskum tölum)
Crocus baytopiorum
Crocus baytopiorum er tegund af blómstrandi plöntum í sverðliljuætt, sem var lýst af Brian Frederick Mathew. Engar undirtegundir finnast skráðar í Catalogue of Life.
Crocus baytopiorum er ættaður úr suðvestur Tyrklandi.
Dischidia
Dischidia er ættkvísl í ættinni Apocynaceae. Þetta eru ásetar sem eru frá hitabeltissvæðum Kína, Indlands og flestum svæðum Indókína. Dischidia er náskyld, og lík Hoya. Dischidia er lítið þekkt og lítt rannsökuð.
Flestar Dischidia vaxa í búum trjámaura af mismunandi tegundum og hafa sumar þróað samlífi þar sem plönturnar hafa umbreytt blöð til að veita skjól eða geymslu fyrir maurana.
Fáeinar tegundir eru nokkuð ræktaðar.
Arkelstorp
thumb|right|200px|Arkelstorp Arkelstorp er þéttbýli í sveitarfélaginu Kristianstad í Svíþjóð. Þar búa 768 manns (2010).
Arnarþokan
250px|thumb|Arnarþokan
Arnarþokan (einnig kölluð Messier 16 eða M16) er gasþoka sem Jean-Philippe Loys de Cheseaux uppgötvaði árið 1745-46. Hún er í stjörnumerkinu Höggormurinn.
Billund
thumb|Kort sem sýnir staðsetningu Billund í Danmörku. Billund er smábær á suður-Jótlandi. Íbúafjöldinn er rúmlega 6.000 manns (6.070 árið 2004). Við bæinn er alþjóðaflugvöllur og þar eru einnig verksmiðjurnar sem framleiða hina heimsþekktu Lego-kubba. Á þeirra vegum er rekinn skemmtigarðurinn Legoland. Bærinn er um 30 km vestur frá Vejle og um 55 km austur frá Esbjerg.
Maya Yoshida
Maya Yoshida (fæddur 24. ágúst 1988) er japanskur knattspyrnumaður. Hann spilaði 71 leik og skoraði 9 mörk með landsliðinu.
Friðrik 3.
Friðrik III getur átt við eftirfarandi:
Ingólfur Þórarinsson
Ingólfur Þórarinsson (fæddur 31. maí 1986), almennt þekktur sem Ingó Veðurguð er íslenskur tónlistarmaður og fyrrverandi knattspyrnumaður. Hann var í hljómsveitinni Ingó og Veðurguðirnir sem átti smellina „Bahama“ og „Gestalistinn“.
Árið 2021 var hann sakaður um óviðeigandi hegðun gagnvart unglingsstúlkum.
Fótboltaferill
Ingólfur hóf fótboltaferil sinn í heimabæ sínum, Selfossi, áður en hann fór að spila fyrir Örgryte IS í Svíþjóð í september 2003. Það gekk ekki upp í Svíþjóð og hann kom aftur til selfoss í mars 2004.
Í febrúar 2005 samdi Ingólfur við Fram eftir að hafa vakið áhuga félaga eins og Fylkis, ÍBV og Vals. Ingólfur lék aðeins 8 leiki fyrir Fram og samdi aftur við Selfoss í janúar 2007. Ingólfur var í liði Selfoss sem komst upp í úrvalsdeild karla í fyrsta sinn í sögu félagsins árið 2009.
Í janúar 2011 samdi Ingólfur við Víking en tókst aðeins að spila 2 leiki þar áður en hann samdi aftur við Selfoss í ágúst síðar sama ár.
Í október 2013 var Ingólfur ráðinn leikstjórnandi hjá Hamri í Hveragerði fyrir tímabilið 2014 og lék þá í 3. deild karla eftir fall úr 2. deild karla árið 2013. Hamar náði aðeins að vinna 2 leiki og féll niður í 2. deild karla. 4. deild karla.
Ingólfur lék 4 leiki fyrir U16-landslið karla í fótbolta, 2 leiki fyrir U17 og 3 leiki fyrir U19.
Idol
Ingólfur keppti í þriðju þáttaröð af Idol stjörnuleit árið 2005 og endaði í 6. sæti. Á þessum tíma lék hann með Fram og þáttakan í sjónvarpsþáttunum var ein ástæða þess að honum tókst aðeins að spila 8 leiki fyrir Fram.
Ingó og Veðurguðirnir
Árið 2008 stofnaði Ingólfur hljómsveit sem hét Ingó og Veðurguðirnir. Hljómsveitin er þekktust fyrir lagið „Bahama“. Lagið komst í efsta sæti vinsældarlistans og var þar í 9 vikur í röð árið 2008. Annað vinsælt lag frá hljómsveitinni er lagið „Gestalistinn“ og var 9 vikur á toppi vinsældarlistans.
Sólóferill
Ingólfur tók þátt í Söngvakeppni sjónvarpsins árið 2009 með laginu „Undir regnbogann“. Hann komst í úrslit en endaði í öðru sæti á eftir Jóhönnu Guðrúnu sem söng lagið „Is It True?“. Ingólfur lék Buddy Holly í samnefndum söngleik í Austurbæ sem var frumsýndur í október 2010 og söng inn á plötu söngleiksins. Árið 2011 gaf Ingólfur út sína fyrstu sólóplötu sem heitir Ingó sem inniheldur lagið „Argentína“ sem aukalag. Síðan þá hefur Ingólfur gefið út fleiri lög eins og „Sumargleðin“, „Í kvöld er gigg“, „Takk fyrir mig“ og „Gírinn“.
Einkalíf
Bróðir Ingólfs er íslenski knattspyrnumaðurinn Guðmundur Þórarinsson sem leikur með Ney Work City í MLS, bandarísku úrvalsdeildinni í knattspyrnu. Guðmundur gefur einnig út tónlist undir listamannanafninu Gummi Tóta.
Ásakanir
Frá árinu 2013 hafði Ingólfur stýrt brekkusöngnum á Þjóðhátíð í Vestmannaeyjum og átti að snúa aftur árið 2021. Eftir bylgju ásakanna um óviðeigandi hegðun, kynferðislega áreitni og ofbeldi, þá einkum gagnvart unglingsstúlkum undir lögaldri tilkynnti skipulagsnefnd hátíðarinnar hann myndi ekki koma fram á hátíðinni.
Ívan Pavlov
thumb|px 220|Ívan Petrovítsj Pavlov Ívan Petrovítsj Pavlov (Иван Петрович Павлов) (14. september 1849 - 27. febrúar 1936) var rússneskur lífeðlisfræðingur. Hann er aðallega þekktur fyrir rannsóknir sínar á klassískri skilyrðingu, sem einnig hefur verið kölluð pavlovsk skilyrðing.
Árið 1904 hlotnuðust honum Nóbelsverðlaunin vegna rannsókna sinna á meltingu.
Fjölskylda, menntun
Pavlov fæddist í borginni Rjazan, í Rússlandi, í stóran systkinahóp og var hann elstur af ellefu systkinum. Faðir hans var prestur og var það lengi vel ætlun hans að verða prestur. Hann byrjaði í prestaskóla í heimaborg sinni þar sem hann kynntist raunvísindum sem síðar urðu hans líf og yndi.
Árið 1870 innritaðist Pavlov í efnafræði og lífeðlisfræði í Keisaralegu læknaakademíunni í St. Pétursborg. Hann lauk kandidatsnámi þaðan árið 1875 með hæstu einkunn. Hann ákvað að halda áfram með námið og kláraði aftur með hæstu einkunn árið 1879. Hann lauk doktorsprófi árið 1883. Árið 1890 var honum boðið að reka lífeðlisfræðideild Stofnun tilraunalæknisfræða, sem hann þáði. Hann stjórnaði deildinni í 45 ár, allt þar til hann féll frá. Þann tíma var þessi deild ein mikilvægasta rannsóknarstöð í lífeðlisfræði. Árið 1890 var Pavlov skipaður prófessor í lyfjafræði í Læknisfræðiakademíu hersins.
Pavlov var meðal þeirra sem drógu í efa aðferðir samtímamanna á sálfræðisviðinu og var ósáttur með hversu óvísindalegar þær voru. Pavlov var lífeðlisfræðingur að mennt og leit á sjálfan sig sem vísindamann. Pavlov hafði einnig með mjög sterkar stjórnmálaskoðanir: Hann var mjög mótfallinn stjórnmálalegu ástandi í heimalandi sínu og var hann einnig lítt hrifinn af bolsévikum og þeirra skoðunum en þrátt fyrir það var ríkið iðið við að styðja við bakið á honum.
Klassísk skilyrðing
thumb|250px|left|Einn af hundum Pavlovs á Pavlovssafninu Pavlov uppgötvaði skilyrðingu fyrir tilviljun; hann var að rannsaka meltingarkerfi hunda þegar hann uppgötvaði að munnvatnsframleiðsla hundana jókst áður en maturinn var kominn í munninn á þeim. Hann breytti áherslunni í rannsókninni og fór að rannsaka þetta fyrirbæri betur. Þessar rannsóknir áttu sér stað í kringum 1890–1900, en vestrænir vísindamenn komust ekki yfir nein heildstæð gögn fyrr en árið 1927 að bók á ensku um rannsóknirnar var gefin út. Þeir höfðu þó áður komist yfir einstakar þýðingar.
Í klassískri skilyrðingu er óskilyrt áreiti, það er áreiti sem vekur sjálfkrafa upp tiltekið óskilyrt svar án þess að til þurfi nám, parað við hlutlaust áreiti. Pörunin veldur því að áreitið fer einnig að vekja fram svörun. Fyrrum hlutlausa áreitið kallast nú skilyrt áreiti og svarið sem það vekur upp kallast skilyrt svar.
Frægasta dæmið um þetta eru án efa hundar Pavlovs. Ef kjötduft er sett á tungu hunda mun munnvatnsframleiðsla þeirra aukast ósjálfrátt. Kjötduftið er því í þessu tilfelli óskilyrt áreiti og munnvatnsframleiðslan óskilyrt svar. Ef ljós er kveikt eða bjöllu er hringt (hlutlaust áreiti) áður en kjötduftið er gefið parast ljósið eða bjölluhljómurinn við kjötduftið og verður að skilyrtu áreiti. Þegar ljósið eða bjallan eru birt ein og sér vekur það upp skilyrt svar, það er munnvatnsframleiðsla hundanna eykst, og það án þess að þeim sé gefið kjötduftið. Athyglisvert er að íhuga að markmið Pavlovs með hundatilrauninni var ekki að rannsaka lærdómshæfileika dýra heldur var hann upphaflega að skoða meltingarstarfsemi hunda.
Meryl Streep
Mary Louise Streep (fædd 22. júní 1949) er bandarísk leikkona og þrefaldur óskarsverðlaunahafi sem hefur leikið í kvikmyndum, fyrir sjónvarp og í leikhúsi. Hún er sá leikari sem flestar tilnefningar hefur hlotið til óskarsverðlauna, 21 alls, og af mörgum talin hæfileikaríkasta leikkonan af sinni kynslóð. Streep kom fyrst fram á sviði árið 1971 í The Playboy of Seville og hún lék fyrst fyrir sjónvarp árið 1977, í kvikmyndinni The Deadliest Season. Helstu kvikmyndir hennar eru The Deer Hunter og Kramer vs. Kramer. Sú fyrri færði henni fyrstu óskarsverðlaunatilnefninguna og sú síðari fyrstu óskarsverðlaun hennar.
Kanadalífviður
Kanadalífviður (fræðiheiti: Thuja occidentalis) er sígrænt tré af sýprisætt (Cupressaceae) sem vex í rökum jarðvegi í austur Kanada og norðaustur-Bandaríkjunum, en er víða ræktaður sem skrautplanta. Tegundinni var fyrst lýst af Carl Linnaeus 1753, og hefur enn sama fræðiheiti. Kanadalífviður hefur keilulaga vöxt og verður allt að 20 metra tré í heimkynnum sínum eða margstofna runni.
Tegundin hefur verið ræktuð á Íslandi en hættir til að kala.
Satakunta
thumb|Satakunta. thumb|Fljótið Kokemäenjoki. Satakunta er hérað í vestur-Finnlandi. Sveitarfélög eru 17 og er borgin Pori höfuðstaðurinn. Íbúar eru um 217.000 (2019).
Prófkjör Sjálfstæðisflokksins 2009
Þetta er listi yfir þá frambjóðendur sem taka þátt í prófkjöri Sjálfstæðisflokksins til Alþingiskosninga 2009.
Chuck (sjónvarpsþáttur) (5. þáttaröð)
Chuck er bandarískur hasar- og gamanþáttur. Sýningar á fimmtu þáttaröðinni hófust þann 28. október 2011 og lauk 27. janúar 2012. Þættirnir eru 13 og er hver þeirra um 42 mín. að lengd. Fimmta þáttaröðin er síðasta þáttaröðin af Chuck.
Möskvasnigill
Möskvasnigill (fræðiheiti: Deroceras reticulatum) er tegund landsniglum í engjasnigilsætt (Agriolimacidae). Hann er upphaflega frá Evrópu, en finnst nú víða um heim. Á Íslandi hefur hann fundist á láglendi í nokkrum landshlutum.
Álfhólsskóli
Álfhólsskóli er grunnskóli í Kópavogi sem varð til við sameiningu Hjallaskóla og Digranesskóla. Sameiningin varð um sumarið 2010. Yngri nemendurnir eru staðsettir í fyrrum Digranesskóla og eldri nemendur í fyrrum Hjallaskóla.
Akurdúrra
Akurdúrra (fræðiheiti: Sorghum bicolor) er gras sem er ræktað fyrir korn sem er notað bæði í matargerð og dýrafóður og til að framleiða áfengi. Akurdúrra er ræktað afbrigði dúrru sem er upprunnin í Afríku. Hún er ræktuð víða í hitabeltinu. Akurdúrra er fimmta mest ræktaða kornafbrigði heims, á eftir hrísgrjónum, hveiti, maís og byggi. Heimsframleiðslan árið 2018 var 59,34 milljón tonn. Akurdúrra er oftast einær en sum ræktunarafbrigði eru tvíær. Plantan getur náð allt að 4 metra hæð en fræin eru lítil, 2-4 mm í þvermál.
Viggar (Bretland)
thumb|right|Skopmynd af Viggum frá árinu 1783. Viggar (Whigs á ensku) voru stjórnmálahreyfing og síðar stjórnmálaflokkur sem nutu áhrifa á þingum Englands, Skotlands, Bretlands og Írlands. Frá níunda áratug sautjándu aldar fram á sjötta áratug nítjándu aldar kepptust þeir um völd í Bretlandi við Tory-menn (þ.e.a.s. Íhaldsmenn). Viggar komu í upphafi saman sem stuðningsmenn þingbundinnar konungsstjórnar og andstæðingar einveldis. Viggarnir léku lykilhlutverk í dýrlegu byltingunni árið 1688 og gerðust höfuðandstæðingar Stuart-ættarinnar, sem var kaþólsk.
Viggar tóku við stjórn Bretlands árið 1715 og sátu við völd þar til Georg 3. varð konungur árið 1760 og leyfði Tory-mönnum að setjast í ríkisstjórn á ný. Viggar héldu völdum svona lengi vegna krýningar Hanover-ættarinnar með valdatöku Georgs 1. árið 1714 og misheppnaðrar uppreisnar Jakobíta árið 1715 sem Tory-menn studdu. Eftir uppreisnina hreinsuðu Viggar Tory-menn úr öllum áhrifastöðum í ríkisstjórninni, hernum, kirkjunni, lögsögunni og héraðsstjórnum. Með þessu varð hald Vigga á völdum svo sterkt og langlíft að sagnfræðingar nefna tímabilið frá 1714 til 1783 „Fáveldi Vigganna“ (Whig Oligarchy). Fyrsti leiðtogi Vigganna sem komst til áhrifa var Robert Walpole. Hann fór fyrir ríkisstjórn Bretlands frá 1721–1742 og lærlingur hans, Henry Pelham, frá 1743 til 1754.
Bæði Viggarnir og Tory-flokkurinn urðu til sem laustengdar stjórnmálahreyfingar en árið 1784 voru báðar hreyfingarnar orðnar fastmótaðir stjórnmálaflokkar, sérstaklega þegar Charles James Fox varð leiðtogi Viggaflokksins og barðist ákaft gegn stjórnarstefnu William Pitt yngri, forsætisráðherra Tory-flokksins. Báðir flokkarnir reiddu sig meira á stuðning ríkra stjórnmálamanna en almennan stuðning í kosningum. Kosningar voru haldnar á neðri deild breska þingsins en fámennur hópur áhrifamanna stýrði beint eða óbeint flestum kjósendunum.
Stefnumál Vigga þróuðust smám saman á 18. öld. Venjulega studdu Viggar helstu aðalsfjölskyldur Bretlands, tilkall Hanover-ættarinnar til krúnunnar og voru umburðarlyndir gagnvart mótmælendum sem vildu ekki vera hluti af ensku biskupakirkjunni. Sumir Tory-menn studdu tilkall Stuart-ættarinnar og langflestir þeirra studdu ensku biskupakirkjuna og landeignarstéttina. Síðar fóru Viggar að sækja stuðning sinn til hinna rísandi iðnstétta og kaupmanna en Tory-menn til landeignaraðalsins og til konungsfjölskyldunnar. Á fyrri hluta 18. aldar fór hugmyndafræði Vigga að snúast um yfirburði þingsins gagnvart einvaldinum og stuðning við verslunarfrelsi. Auk þess fóru Viggar að styðja full borgaraleg réttindi kaþólikka, afnám þrælahalds og breiðari kosningarétt. Stuðningur Vigga við réttindi kaþólskra á 19. öld var í miklu ósamræmi við uppruna flokksins sem andkaþólsk hreyfing seint á 17. öld.
Bogfrymlasótt
Lífsferill sníkjudýrsins bogfrymils|thumbnail Bogfrymlasótt (fræðiheiti Toxoplasmosis) er sjúkdómur sem stafar af frumdýrinu bogfrymli sem er sníkjudýr í meltingarvegi katta. Smit berst í fólk aðallega gegnum neyslu á hráu eða lítið hituðu kjöti en getur einnig borist með grænmeti, ávöxtum og vatni sem er mengað af eggjum bogfrymils. Einnig geta egg bogfrymils borist í fólk úr kattasaur eða jarðvegi. Sýking veldur oftast vægum einkennum. Smit er oftast greint með mótefnamælingu en stundum er hægt að sjá blöðrur í lituðum vefjasýnum.
Kettir eru einu þekktu endahýslar bogfrymils. Egg bogfrymils berast með kattarsaur í jarðvegi, vatni og á plöntum í í millihýsla í náttúrunni eins og nagdýr og fugla. Smit getur borist í sauðfé og kýr og önnur stærri dýr gegnum saurmengað hey og fóður. Smit getur borist á milli millihýsla. Þegar egg eru komin í millihýsil þá  umbreytast  eggin og mynda blöðrur í tauga- og vöðvavef millihýslanna. Smit berst í ketti þegar þeir éta sýktan millihýsil.
Þokkareynir
Þokkareynir er reynitegund.
Lýsing
Þokkareynir verður 4–10 m hár. Blöðin eru tiltölulega breið; þau eru grunnt sepótt, minna en ¼ inn að aðaltauginni. Að neðan eru þau hærð, og þau hafa 9 -11 pör af taugum. Blómin hafa rauðleita frjóhnappa. Berin eru um 10mm löng og 8mm breið, slétt, dökkrauð og með greinilegum loftaugum.
Útbreiðsla
Þokkareynir finnst einungis í Noregi og finnst villtur með suðvesturströndinni frá Lindesnes til Egersund. Hann hefur villst úr ræktun annarsstaðar. Tegundin er fjórlitna og fjölgar sér með geldæxlun (apomiksis). Hann hefur líklega komið fram við blöndun Gráreynis (Sorbus hybrida) við Norðmannsreyni (Sorbus norvegica).
Campanula macrostachya
Campanula macrostachya er tegund af klukkuætt (Campanulaceae), ættuð frá SA.-Evrópu til V.-Tyrklands.
Sadegh Hedayat
Sadegh Hedayat (17. febrúar 1903 – 9. apríl 1951) var íranskur rithöfundur, þýðandi og menntamaður. Hann er talinn einn af feðrum nútíma skáldskapar í Íran ásamt Mohammad-Ali Jamalzade, Bozorg Alavi og Sadegh Choobak.
Hedayat var einn af frumkvöðlum íranskra nútímabókmennta og einnig áberandi vísindamaður á sviði þjóðsagna. Margir telja skáldsöguna Blind Ugla eftir Hedayat vera frægasta og stórbrotnasta samtímaskáldskapaverk Íran. Þótt frægð Hedayat sé í skáldskaparskrifum hefur hann einnig þýtt verk úr fornum írönskum textum eins og Zand o Human-Yasn, sem og verk eftir rithöfunda eins og Anton Chekhov, Franz Kafka, Arthur Schnitzler og Jean-Paul Sartre. Hann er einnig fyrstur Írana til að þýða texta úr miðpersnesku yfir á nútímapersnesku.
Magn verka og greina sem skrifaðar eru um skrif Sadegh Hedayat, líf og sjálfsvíg eru sönnun um djúp áhrif hans á írönsku upplýsingahreyfinguna. Fjöldi íranska ræðumanna af síðari kynslóðum, allt frá Gholamhossein Saedi, Hooshang Golshiri, Bahram Bayzaee til Reza Ghasemi, Abbas Maroufi og fleiri, hver þeirra var meira og minna undir áhrifum frá starfi og lífi Hedayat og talaði um hann.
Sadegh Hedayat bókmenntaverðlaunin, skipulögð af Sadegh Hedayat Foundation, veita styttunni af Hedayat árlega fyrir bestu persnesku smásöguna.
Iris Murdoch
Jean Iris Murdoch (15. júlí 1919 – 8. febrúar 1999) var breskur rithöfundur og heimspekingur, fædd á Írlandi. Murdoch er best þekkt fyrir skáldsögur sínar, þar sem hún sameinar góða persónusköpun og vel uppbyggðan söguþráð og þar sem umfjöllunarefnið er oftar en ekki siðferðis- eða kynferðismál. Fyrsta útgefna skáldsaga hennar, Under the Net, var árið 2001 valin ein af 100 bestu skáldsögum sem hafa verið skrifaðar á ensku af American Modern Library. Hún stundaði nám í Somerville College í Oxford.
Staffanstorp
thumb|right|200px|Staffanstorp Staffanstorp er þéttbýli í sveitarfélaginu Staffanstorp í Svíþjóð. Þar búa 14 808 manns (2010).
Benjamin Britten
Edward Benjamin Britten (22. nóvember 1913 – 4. desember 1976) var breskt tónskáld, stjórnandi og píanóleikari.
Geir Björklund
Björklund er þekktastur sem talsmaður óhefðbundinna lyfja og kvikasilfurslausra tannlækninga. Margar af greinum hans um áhrif efnisins amalgam í tannlækningum hafa fengið umfjöllun í norskum dagblöðum. Björklund er stofnandi og fyrrverandi ritstjóri læknatímaritanna Tenner & Helse (tímarit tannverndar Noregs) og Nordisk Tidsskift for Biologisk Medisin. Hann hefur jafnframt verið ráðgjafi fyrir Lýðheilsustofnun Noregs (Statens helsetilsyn).
Halldór Halldórsson (málfræðingur)
Halldór (Torfi Guðmundur) Halldórsson (13. júlí 1911 – 5. apríl 2000) var íslenskur málfræðingur og prófessor við Háskóla Íslands.
William Golding
Sir William Gerald Golding (19. september 1911 – 19. júní 1993) var breskur rithöfundur og ljóðskáld. Golding hlaut mýmörg verðlaun á rithöfundarferli sínum, þar á meðal Nóbelsverðlaunin í bókmenntum og Booker-verðlaunin. Hann er best þekktur fyrir skáldsögu sína Höfuðpaurinn (e. Lord of The Flies).
Sigurður Þórarinsson
thumb|300px|right| [[Surtsey, sem reis úr hafi 1963. Sigurður skrifaði m.a. bók um Surtseyjargosið.]] thumb|Sigurður (til vinstri) með bandarískum geimförum í Drekagili árið 1967. Sigurður Þórarinsson (8. janúar 1912 – 8. febrúar 1983) var íslenskur náttúrufræðingur, landfræðingur, jarðfræðingur, eldfjallafræðingur og jöklafræðingur, prófessor við Háskóla Íslands og vísnaskáld. Hann var brautryðjandi á sviði gjóskulagafræði, og vann mikilvægar rannsóknir á fleiri sviðum jarðfræðinnar, einkum í eldfjallafræði og jöklafræði, bæði á Íslandi og erlendis.
Æviágrip
Sigurður fæddist á Teigi í Vopnafirði en ólst upp á Hofi í sömu sveit. Hann lauk stúdentsprófi frá MA vorið 1931. Síðan tók hann doktorspróf við Stokkhólmsháskóla árið 1944, og hóf þá merkan feril sem vísindamaður. Hann var prófessor í landafræði og jarðfræði við Háskóla Íslands. Hann var fjölhæfur maður sem var jafnvígur á jarðfræði, landmótunarfræði, jöklafræði og loftslagsfræði, og náði að gera gjóskulagarannsóknir að mikilvægum þætti í fornleifafræði. Hann lét einnig til sín taka í náttúruverndarmálum.
Crocus scardicus
Crocus scardicus er tegund af blómstrandi plöntum í sverðliljuætt, sem var lýst af Kosanin. Engar undirtegundir finnast skráðar í Catalogue of Life.
Sigurður Þórarinsson
Æviágrip
Sigurður varð bráðkvaddur í Reykjavík árið 1983. Skömmu síðar ákváðu Alþjóðasamtök um eldfjallafræði (International Association of Volcanology and Chemistry of the Earth's Interior (IAVCEI)) að heiðra minningu hans með því að kenna æðstu viðurkenningu samtakanna við hann: Heiðursmerki Sigurðar Þórarinssonar.
Félagsmál
Sigurður lét til sín taka í félagsmálum. Hann var formaður Hins íslenska náttúrufræðifélags 1947-1949 og aftur 1957 og var ritstjóri Náttúrufræðingsins 1952-1953, hann var í Jöklarannsóknarfélaginu, í stjórn Norrænu eldfjallastöðvarinnar Náttúruverndarráði, formaður Jarðfræðafélagsins 1966-1968 og forseti Ferðafélags Íslands 1976-1977.
Sigurður Þórarinsson samdi marga vinsæla söngtexta, svo sem Þórsmerkurljóð, Vorkvöld í Reykjavík og Að lífið sé skjálfandi lítið gras. Hann þýddi einnig marga texta eftir sænska skáldið Carl Michael Bellman og gaf út bók um hann. Á efri árum tók hann nokkurn þátt í starfsemi Vísnavina. Árið 2013 stóð Hið íslenska náttúrufræðifélag ásamt fleirum að útgágu geisladiska (CD og DVD) með söngtextum eftir Sigurð í flutningi fjölmargra listamanna og ýmsu myndefni að auki undir heitinu ''Kúnstir náttúrunnar. Söngvísur og svipmyndir. Aldarslagur Sigurðar Þórarinssonar 1912-2012''.
Trimurti
thumb|right|Síva (til vinstri), Visnjú (í miðið) og Brama (til hægri). Trimurti eða Trideva (sanskrít: त्रिमूर्ति trimūrti "þrjú form" eða "þrenning") er þrenningarguð æðsta guðdómsins í Hindúisma. þar sem heimsaðgerðir sköpunar, viðhalds og eyðileggingar eru persónugerðar sem guðaþrenning, oftast sem sköpunarguðinn Brama, varðveisluguðinn Visnjú og eyðingarguðinn Síva, þó að tilteknar greinar trúarbragðanna geti brugðið frá þessari uppstillingu. Hinn goðsagnakenndi jógi Dattatreya er oft ekki aðeins talinn ein af 24 myndum Visnjú, heldur einnig Síva og Brama, í einum líkama með þrjú höfuð.
Hornalínufylki
Dæmi um hornalínufylki eru meðal annars:
einingarfylkiið
og núllfylki:
917
917 (CMXVII í rómverskum tölum)
Jimmy Youell
Alan "Jimmy" Bruce Hamilton Youell (10. febrúar 1900 – 19. apríl 1961) var breskur flugmaður. Hann var fyrsti maðurinn til að fljúga þyrlu á Íslandi er hann flaug Bell 47D þyrlunni TF-HET hér á landi sumarið 1949. Tveimur árum áður varð hann fyrstur til að fljúga þyrlu í Sviss.
Hann var einn af 16 upprunalegu flugmönnum Imperial Airways árið 1924. Tveimur árum seinna setti hann met þegar hann flaug frá London til Amsterdam, um 430 kílómetra leið, á 100 mínútum.
Åstorp
thumb|right|200px|Åstorp Åstorp er þéttbýli í sveitarfélaginu Åstorp í Svíþjóð. Þar búa 9 488 manns (2010).
Kaizers Orchestra
300px|thumb|[[Geir Zahl, Janove Ottesen og Terje Vinterstø.]] Kaizers Orchestra er norsk rokkhljómsveit frá Bryne í Rogaland fylki. Hljómsveitin kom fyrst saman árið 2000 en fyrsta platan kom út árið 2001 og hét hún Ompa til du dør. Sama ár hlaut platan Spellemannsprisen, norsku tónlistarverðlaunin, sem besta rokkbreiðskífan. 2006 léku þeir á færeysku tónlistarhátíðinni G! Festival.
Kaizers hafa fengið mikla athygli sem frjálsleg tónleikasveit, og spila þeir á óhefðbundin hljóðfæri eins og olíutunnur, hjólfelgur og kúbein.
Hoya magniflora
Hoya magniflora er fjölær jurt í vaxblómaættkvísl. Útbreiðslan er á Jövu.
Sól í Norðurmýri
Sól í Norðurmýri er bók eftir Magnús Þór Jónsson (betur þekktur undir nafninu Megas) og er skrifuð ásamt Þórunni Valdimarsdóttur, sagnfræðingi. Sól í Norðurmýri var gefin út árið 1993 og fjallar hún um bernsku Megasar í Norðurmýri fram að unglingsárum.
1. deild karla í knattspyrnu 1962
Árið 1962 var Íslandsmótið í knattspyrnu haldið í 51. skipti. Fram vann sinn 14. titil. Sex lið tóku þátt; KR, Fram, ÍBA, ÍA, Valur og ÍBÍ.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Úrslitaleikur
Þar sem Fram og Valur voru efst að stigum að 10 umferðum loknum spiluðu þau til úrslita um Íslandsmeistaratitilinn.
20px Fram 1 - 0 Valur 20px
Markahæstu menn
Skorað var 101 mark, eða 3,367 mörk að meðaltali í leik.
Úrslit deildarbikarsins
Frá 1960 til 1972 var úrslitaleikurinn leikinn á Melavellinum, sem var malarvöllur.
Miklós Horthy
Miklós Horthy de Nagybánya (18. júní 1868 – 9. febrúar 1957) var ungverskur flotaforingi og stjórnmálamaður sem ríkti sem ríkisstjóri yfir ungverska konungdæminu frá 1920 til 1944. Titill hans var „hans æruverðuga hátign, ríkisstjóri konungsríkisins Ungverjalands“ (ungverska: Ő Főméltósága a Magyar Királyság Kormányzója).
Æviágrip
Horthy hóf hernaðarferil sinn sem undirliðsforingi í austurrísk-ungverska sjóhernum árið 1896. Hann var kallaður til embættisstarfa við austurrísk-ungversku hirðina árið 1909 og varð þar ráðunautur Frans Jósefs keisara. Horthy var orðinn undirflotaforingi árið 1918 og tók þátt í orrustunni við Otranto-sund árið 1917 í fyrri heimsstyrjöldinni, þar sem hann særðist alvarlega. Horthy varð hæstráðandi austurrísk-ungverska sjóhersins á síðasta ári heimsstyrjaldarinnar eftir að Karl 1. Austurríkiskeisari leysti forvera hans frá störfum í kjölfar uppreisna innan flotans.
Armeria cariensis
Armeria cariensis er jurt af gullintoppuætt.
Miklós Horthy
Æviágrip
Horthy var í kjölfarið boðið að gerast ríkisstjóri konungsríkisins af ungverska þinginu. Að nafninu til var Ungverjaland því enn konungsríki á stjórnartíð Horthy og Horthy átti einungis að standa vörð um hásætið þar til konungurinn gæti snúið aftur. Karl keisari, sem hafði jafnframt verið konungur Ungverjalands undir nafninu Karl 4., reyndi tvisvar að endurheimta krúnu sína í Ungverjalandi en árið 1921 lét Horthy vísa honum úr landi að áeggjan bandamanna. Horthy hlaut talsverða gagnrýni af hálfu konungssinna fyrir að hleypa Karli ekki aftur á valdastól, en óttast var að það myndi leiða til stríðs við nágrannaríkin ef reynt yrði þannig að endurreisa Habsborgaraveldið.
Campanula jacquinii
Campanula jacquinii er tegund af bláklukkuætt (Campanulaceae), ættuð frá Krít.
Armeria cariensis
Undirtegundir
Eftirfarandi eru undirtegundir samkvæmt Catalogue of Life:
Miklós Horthy
Æviágrip
Horthy leiddi þjóðernissinnaða íhaldsstjórn á millistríðsárunum og bannaði bæði ungverska kommúnistaflokkinn og fasíska Örvarkrossflokkinn. Opinber stefna Horthy var að endurheimta landsvæði sem Ungverjaland hafði látið af hendi til Rúmeníu, Tékkóslóvakíu, Júgóslavíu og Austurríkis með friðarsáttmála sínum við bandamenn árið 1920.
Seint á fjórða áratuginum gekk Horthy í bandalag við Þýskaland gegn Sovétríkjunum til að freista þess að ná fram markmiðum sínum í utanríkismálum. Með stuðningi Adolfs Hitler tókst Horthy að endurheimta sum af landsvæðunum sem bandamenn höfðu haft af Ungverjalandi. Stjórn Horthy veitti flóttamönnum frá Póllandi hæli árið 1939 og aðstoðaði Öxulveldin bæði í innrásinni í Sovétríkin árið 1941 og innrás Þjóðverja í Júgóslavíu sama ár. Með stuðningi sínum við Þjóðverja fékk Horthy að innlima lönd sem Júgóslavía hafði haft af Ungverjalandi eftir fyrra stríð.
Samstarf Horthy og Hitlers varð smám saman stirðara þar sem Horthy var tregur til þess að aðstoða Þjóðverja í stríðsrekstrinum í seinni heimsstyrjöldinni og við framkvæmd helfararinnar. Horthy neitaði að afhenda Þjóðverjum fleiri en 600.000 af þeim 825.000 Gyðingum sem bjuggu í Ungverjalandi og þegar ljóst þótti að Þjóðverjar myndu tapa styrjöldinni fór hann að ráðgera að semja um frið við bandamenn fyrir hönd Ungverjalands án samráðs við Þjóðverja. Vegna þessara ágreiningsmála ákváðu Þjóðverjar að gera innrás í og hertaka Ungverjaland í mars árið 1944. Í október sama ár lýsti Horthy því yfir að Ungverjaland hefði sagt sig úr Öxulveldunum og samið um frið við bandamenn. Í kjölfarið neyddu Þjóðverjar hann til að segja af sér, handtóku hann og sendu hann í fangelsi til Bæjaralands. Eftir að bandamenn hertóku Þýskaland árið 1945 var Horthy framseldur í varðhald bandarískra hermanna.
Horthy bar vitni í Nürnberg-réttarhöldunum árið 1948. Síðan settist hann að í Portúgal og bjó þar í útlegð til æviloka. Hann gaf út endurminningar sínar undir titlinum Ein Leben für Ungarn (íslenska: Líf fyrir Ungverjaland) árið 1953. Horthy er í dag mjög umdeildur í sögu Ungverjalands. Hann er sér í lagi vinsæll meðal meðlima öfgahægrihreyfingarinnar Jobbik.
Fraxinus uhdei
Fraxinus uhdei er tegund af eskitré sem vex í Mexíkó til Mið-Ameríku. Það hefur villst úr ræktun og orðið ílent í Bólivíu, Havaí og Puerto Rico. Í Havaí er tegundin talin ágeng.
Hiroshi Kiyotake
Hiroshi Kiyotake (fæddur 12. nóvember 1989) er japanskur knattspyrnumaður. Hann spilaði 42 leiki og skoraði 5 mörk með landsliðinu.
Aðalheiður Guðmundsdóttir
Aðalheiður Guðmundsdóttir (f. 7. mars 1965) er prófessor í íslenskum bókmenntum fyrri alda við Háskóla Íslands.
Ferill
Aðalheiður lauk stúdentsprófi frá Verzlunarskóla Íslands árið 1986, B.A.-gráðu í íslensku frá Háskóla Íslands 1989, cand.mag.-gráðu í íslenskum bókmenntum 1993 og Dr.phil-gráðu frá sama háskóla 2002. Aðalheiður gegndi rannsóknarstöðu RANNÍS með aðstöðu á Stofnun Árna Magnússonar árin 2005–2007, var sérfræðingur í tímabundinni stöðu Sigurðar Nordals hjá sömu stofnun 2008–2009, aðjunkt í þjóðfræði við Háskóla Íslands frá 2009 og dósent í sama fagi 2012–2015. Hún hefur gegnt stöðu prófessors í íslensku við Íslensku- og menningardeild Háskóla Íslands frá 2016.
Aðalheiður hefur gegnt ýmsum trúnaðarstörfum innan og utan Háskóla Íslands, m.a. sem námsbrautarformaður í íslensku, sem fulltrúi í stjórn Rannsóknarsjóðs Háskóla Íslands, Miðaldastofu Háskóla Íslands, Samtökum móðurmálskennara og Félagi þjóðfræðinga (formaður).